b"\n_START_ARTICLE_\nEboniit\n_START_PARAGRAPH_\nEboniit (kreeka k ebenos, 'eebenipuu') ehk k\xc3\xb5vakummi on suure v\xc3\xa4\xc3\xa4vlisisaldusega (30\xe2\x80\x9350%) kummi. Eboniit on keemiliselt p\xc3\xbcsikindel, hea elektriisolatsiooniv\xc3\xb5imega ja mehaaniliselt h\xc3\xb5lpsalt t\xc3\xb6\xc3\xb6deldav tumepruun v\xc3\xb5i l\xc3\xa4ikivmust aine. Eboniiti saadakse kaut\xc5\xa1uki (toorkummi) struktuuri muutmise teel teda v\xc3\xa4\xc3\xa4vliga t\xc3\xb6\xc3\xb6deldes. Tarvitati enne plastmasside leiutamist elektri-, keemia- ning meditsiiniaparaatides, puhkpillide huulikute valmistamiseks jm. Hea dielektrikuna kasutati eboniitpulka h\xc3\xb5\xc3\xb5rdumiselektri demonstreerimiseks._NEWLINE_Eboniidi tootmise tehnoloogia leiutas 1851. aastal Ameerika keemik Charles Goodyear."